ปกติเป็นคนชอบทานอาหารญี่ปุ่น แต่ไม่ค่อยปลื้มกับเค้กสไตล์ญี่ปุ่นสักเท่าไหร่ค่ะ แต่เพราะเดินผ่านร้านนี้หลายครั้งแล้วเค้กเค้าดูน่ากินมากกก เค้กสวยจัดเต็ม บรรยากาศน่านั่ง ได้ข่าวว่ารสชาติถูกใจหลายๆคน เลยต้องเข้าไปลองซักหน่อย

พอดีมาตอนค่ำๆแล้ว เค้กเลยเหลือไม่กี่แบบให้เลือก ตัดสินใจเลือกชีสเค้ก Tokyo Cheese Cake (80  บาท) มาลองดู ถ้าชีสเค้กของโปรดอร่อยอนาคตจะได้ลองอย่างอื่น ^^ ซึ่งเค้กตัวนี้ก็ถือว่าผ่านนะคะ ชีสเค้กรสอมเปรี้ยวแบบที่ชอบ ครีมจืดๆเบาๆ ตัดกับเม็ดไวท์ช็อกโกแลตด้านบนที่หวานเจี๊ยบ แต่ด้วยความที่เป็นเค้กแบบญี่ปุ่นครีมชีสนุ่มจนแทบละลายในปาก ส่วนเบสเค้กเป็นวนิลาเค้กเนื้อสปันจ์เบาๆ ทำให้เราไม่ค่อยฟินเท่าไหร่ค่ะ แบบว่าชอบเค้กหนักๆเข้มๆสไตล์ยุโรปมากกว่า อันนี้ความชอบส่วนตัวเลยค่ะ

สรุป เค้กสวย บรรยากาศดี ราคาไม่แพงมาก น่ามานั่งกินชิลๆค่ะ